

**REPUBLIKA HRVATSKA**

**VARAŽDINSKA ŽUPANIJA**

**OSNOVNA ŠKOLA**

**IZIDORA POLJAKA VIŠNJICA**

KLASA: 112-02/20-01/2

URBROJ: 2186-144-11-20-12

Donja Višnjica, 4. prosinca 2020.

Na temelju članka 7. Pravilnika o načinu i postupku zapošljavanja u OŠ Izidora Poljaka Višnjica, a vezano uz raspisani natječaj KLASA: 112-02/20-01/2, URBROJ: 2186-144-01-20-3 od 19. studenog 2020. godine za zasnivanje radnog odnosa na radnom mjestu UČITELJ/ICA GLAZBENE KULTURE na neodređeno nepuno radno vrijeme, ukupno 16 sati tjedno, rad u jednoj smjeni u Matičnoj školi Izidora Poljaka Višnjica, Povjerenstvo za procjenu i vrednovanje kandidata objavljuje

**SADRŽAJ I NAČIN TESTIRANJA I PRAVNE IZVORE ZA PRIPREMANJE KANDIDATA ZA TESTIRANJE**

**VRIJEME I MJESTO ODRŽAVANJA TESTIRANJA:**

Pismeno testiranje održat će se 10. prosinca 2020. godine s početkom u 13:00 sati u učionici Hrvatskoga jezika u OŠ Izidora Poljaka Višnjica.

**PRAVILA TESTIRANJA:**

Sukladno odredbama Pravilnika o načinu i postupku zapošljavanja u OŠ Izidora Poljaka Višnjica, obavit će se provjera znanja i sposobnosti kandidata.

Provjera se sastoji samo od pisane provjere (testiranja).

Kandidati koji ispunjavaju formalne uvjete iz natječaja obvezni su pristupiti provjeri znanja i sposobnosti putem pisanog testiranja.

Ako kandidat ne pristupi testiranju, smatra se da je povukao prijavu na natječaj.

Kandidati/tkinje dužni su sa sobom ponijeti osobnu iskaznicu ili drugu identifikacijsku javnu ispravu na temelju koje se utvrđuje identitet kandidata/tkinje i **masku za lice**.

Testiranju ne mogu pristupiti kandidati koji ne mogu dokazati identitet i osobe za koje je Povjerenstvo utvrdilo da ne ispunjavaju formalne uvjete iz natječaja, te čije prijave nisu pravodobne i potpune.

Po utvrđivanju identiteta kandidatima će biti podijeljena pitanja za pisano testiranje koje traje 45 minuta, te će odrediti zaporku pod kojom će se rješavati test, a koja se prije rješavanja samog testa, uz ime i prezime kandidata pohranjuje u zatvorenu omotnicu koju čuva Povjerenstvo do izrade rang liste kandidata. Nakon izrade rang liste, zaporka se povezuje s imenom i prezimenom kandidata. Pisani test sadrži ukupno 5 zadataka, a maksimalan broj bodova koji kandidati mogu ostvariti je 10 bodova. Uz svako pitanje iskazan je broj bodova. Test se piše isključivo kemijskom olovkom.

Za vrijeme testiranja nije dopušteno:

* koristiti se bilo kakvom literaturom ili bilješkama
* koristiti mobitel ili druga komunikacijska sredstva
* napuštati prostoriju u kojoj se odvija testiranje
* razgovarati s ostalim kandidatima/tkinjama.

Ukoliko kandidat postupi suprutno pravilima testiranja bit će udaljen s testiranja, a njegov rezultat Povjerenstvo neće priznati niti ocijeniti.

Nakon obavljenog testiranja Povjerenstvo utvrđuje rezultat testiranja za svakog kandidata koji je pristupio testiranju.

Povjerenstvo utvrđuje rang listu kandidata prema ukupnom broju bodova, te ju dostavlja ravnatelju škole. Na temelju dostavljene rang liste ravnatelj odlučuje kojeg će od tri najbolje rangirana kandidata predložiti Školskom odboru. Prije donošenja odluke o kandidatu, ravnatelj zadržava pravo pozvati kandidate na razgovor.

O rezultatima natječaja kandidati će biti obaviješteni sukladno članku 24. Pravilnika.

**SADRŽAJ VREDNOVANJA KANDIDATA (PRAVNI I DRUGI IZVORI ZA PRIPREMANJE KANDIDATA ZA TESTIRANJE) ZA RADNO MJESTO GLAZBENE KULTURE SU:**

1. Zakon o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 94/13, 152/14, 7/17, 68/18, 98/19 i 64/20)
2. Statut Osnovne škole Izidora Poljaka Višnjica
3. Odluka o donošenju kurikuluma za Glazbenu kulturu (NN 7/2019.)
4. Pravilnik o načinima, postupcima i elementima vrednovanja učenika u osnovnoj i srednjoj školi (NN 112/2010, 82/2019.)

**Povjerenstvo za procjenu i vrednovanje kandidata**